ჯონ მაკლეოდი

ჯონ ჯეიმზ რიკარდ მაკლეოდი (ინგლ. John James Rickard Macleod; დ. 6 ეკენია, 1876, კლუნი, შოტლანდია — ღ. 16 მელახი, 1935, აბერდინი, შოტლანდია) — შოტლანდიარი ბიოქიმიკოსი დო ფიზიოლოგი, შანქარიშ დიაბეტიშ ინსულინით კურნალობაშ ართ-ართ დუმარსხუაფალი, ნობელიშ პრემიაშ ლაურეატი 1923 წანას, ფიზიოლოგიაშ დო მედიცინაშ დარგის (ფრედერიკ გრანტ ბანტინგიწკჷმა ართო). ბანტინგიშ ვერსიათ, ინსულინიშ მეღებაშ პროცესის, მაკლეოდიშ როლი მიზერული რდჷ. მაკლეოდი გურაფულენდჷ აბერდინიშ უნივერსიტეტიშ მედიცინაშ ფაკულტეტის დო ლაიფციგიშ უნივერსიტეტის. გურაფაშ თებაშ უკულ მუშენდჷ ლონდონიშ ჰოსპიტალიშ მედიცინაშ სკოლას. 1903 წანას გინორთჷ ამერიკაშა დო მუშობა ქიდიჭყჷ ბჟადალიშ ორეზერვე უნივერსიტეტის (ასეიან კეიზიშ ბჟადალი ორეზერვე უნივერსიტეტი) ლექტორო. მაართა მოსოფელიშ ლჷმაშ უკულიან წანეფს მუშენდჷ ტორონტოშ უნივერსიტეტის, სოდეთ რდჷ ფიზიოლოგიაშ ლაბორატორიაშ დირექტორი. ტორონტოს გეჩინებაფუ ბანტინგი დო ჩარლზ ჰერბერტ ბესტი. თენეფიშ ექსპერიმენტეფქ შელებუ ინსულინიშ მეღება დო დიაბეტიშ ინსულინით კურნალობაშ დოჭყაფა. მაკლეოდი რდჷ კანადაშ ომაფე საზოგადოებაშ, ლონდონიშ ომაფე საზოგადოებაშ მაკათური დო ამერიკაშ ფიზიოლოგეფიშ საზოგადოებაშ პრეზიდენტი

რესურსეფი ინტერნეტის

ჯონ მაკლეოდი Nobelprize.org-ის

კატეგორია:შოტლანდიარეფი
კატეგორია:შოტლანდიარი ფიზიოლოგეფი
კატეგორია:ნობელიშ პრემიაშ ლაურეატეფი
კატეგორია:შოტლანდიარი ნობელიშ პრემიაშ ლაურეატეფი
კატეგორია:ნობელიშ პრემიაშ ლაურეატეფი ფიზიოლოგიაშ დო მედიცინაშ დარგის
კატეგორია:დუნაბადი 1876
კატეგორია:ნაღურა 1935